b'\n_START_ARTICLE_\nFylkeshuset i Aust-Agder\n_START_PARAGRAPH_\nFylkeshuset i Aust-Agder er Aust-Agder fylkes administrasjonsenter med blant annet fylkesmannens kontor. Aust-Agder fylkeskommune holder ogs\xc3\xa5 til i bygget._NEWLINE_Fylkeshuset ligger p\xc3\xa5 toppen av Fl\xc3\xb8yheia i Arendal, og ble innviet i 1977. Fylkeshuset har en bygningsmasse p\xc3\xa5 omtrent 11\xc2\xa0000 kvadratmeter, og huser 130 ansatte. Bygningen er Milj\xc3\xb8fyrt\xc3\xa5rnsertifisert.\n_START_SECTION_\nHistorikk\n_START_PARAGRAPH_\nByggingen av Fylkeshuset p\xc3\xa5 Fl\xc3\xb8yheia var omstridt og skapte lokal debatt. Blant \xc3\xa5tte aktuelle tomtevalg, ble Fl\xc3\xb8yheia ansett som det beste alternativet. Arendal kommune tilb\xc3\xb8d gratis tomt med vei, vann og kloakk, samt et byggetilskudd. Men det var imidlertid omstridt \xc3\xa5 legge bygget utenfor sentrumskjernen, samt at plasseringen ogs\xc3\xa5 ville ber\xc3\xb8re Naturparken, noe som skapte engasjement fra natur- og milj\xc3\xb8vernbevegelsen. _NEWLINE_I 1973 ble det avholdt en arkitektkonkurranse for Fylkeshuset. Hele 28 bidrag ble sendt inn. Bl.a. to av det arendalsbaserte arkitektkontoret Ugland & Thorne. Det var imidlertid arkitekt var Harald Ramm \xc3\x98stgaard og hans bidrag "Oppe mellom tunene" som vant konkurransen. _NEWLINE_Byggetrinn 1 ble ferdig i 1978. Byggetrinn 2 var ferdig i 1986, med arkitektkontoret Kjell Jensen bak.'